als_Latn dik_Latn sag_Latn
Pas video ku burri dhunon me shkelma ish-bashkëshorten e tij në mes të rrugës, teksa ajo mban 2 fëmijë, në redaksinë e Ora News ka mbërritur një tjetër video shokuese e dhunës ndaj femrës në mes të rrugës dhe në mes të ditës.
Është regjistruar në Tiranë, në zonën e ish-Bllokut. Në videosekuencën e siguruar nga Ora News duket një vajzë dhe dy djem.
Njëri prej djemve, i veshur me të verdhë dhe me çantë në krah përpiqet ta qetësojë vajzën.
Në moment djali tjetër i veshur me pantallona të shkurtra dhe xhinse, pasi largohet për pak metra kthehet dhe e qëllon me grusht vajzën mu në fytyrë.
Video të tilla tregojnë se fenomeni i dhunës ndaj femrës vijon të mbetet shqetësues./ORA
als_Latn als_Latn als_Latn als_Latn als_Latn